آمریکا اولوسال اقیانوس و اتمسفر ایداره‌سی، اتمسفردکی کربن دی اکسید نیسبتی‌نین رکورد سویه‌یه چاتدیغینی آچیقلادی.
ایداره نین ایلک ایللیک راپوروندا، گئچن ایل اتمسفردکی کربن دی اکسید نیسبتی‌نین آرتیش سرعتی‌نین هئچ اولمادیغی قدر یوکسلدیگینه دقت چکیلدی.
گئچن ایلین، ایلک اؤلچومون ائدیلدیگی 1958.جی ایلدن بو یانا اتمسفردکی کربن دی اکسید نیسبتی‌نین ان سرعت‌لی یوکسلیش قید ائتدیگی ایل اولدوغو دا وورغولاندی.
راپور‌داکی معلومات‌لارا گؤره، 2016.جی ایلین اینسان‌لیق تاریخینده کربن سویه‌سی‌نین ان یوکسک اولدوغو 400 پی‌پی‌ام‌ین (بیر میلیون بیریمده‌کی ذره‌جیک میقداری) سینیری‌نین دا آشیلدیغی بیر ایل اولدو.
سون حسابلاما‌لارا گؤره اتمسفردکی کربن دی اکسید نیسبتی میلیوندا 402،9 پی‌پی‌ام‌ اولدو.
کربن گازی مقداری ایقلیم دییشیک‌لیگینی کریتیک مرحله‌لره داشییابیلر.
ژوئن آییندا ایقلیم دییشیک‌لیگی متخصص‌لری کربن سالینیمینی دوشورمک اوچون "سون اوچ ایلین قالدیغی" اویاریسینی ائتمیشدی‌لر.
آرا‌لاریندا 60 بیلیم اینسانی ایله اقتصاد، ایش و سیاست دونیاسین‌دان شخصیتلرین اولدوغو متخصص‌لر، نیچیر آدلی علمی درگیده یاییملانان مقاله‌ده، 2020.جی ایله ایشاره ائتمیشدی.
2020.جی ایلدن سونرا کربن دی اکسید سالینیمی‌نین داوام ائتمه‌سی حالیندا، پاریس ایقلیم آنلاشماسی هدف‌لرینه چاتیلاممایاجاغینا دقت چکیلمیشدی.
متخصص‌لر، انرژی، آلت یاپی، نقلیات، تورپاق ایستیفاده‌سی، صنایع و مالیه ساحه‌لرینده کربن دی اکسید سالینیمی‌نین دقته دگر شکیلده آزالدیلابیله‌جگینی وورغولامیشدیلار.
